Diari Oficial de la Generalitat Valenciana


Sumari del DOGV 7518, del 05-05-2015 (2015/3895)

RESOLUCIÓ de 21 d'abril de 2015, del director general d'Obres Públiques, Projectes Urbans i Habitatge, per mitjà de la qual es publica la relació de beneficiaris de les ajudes gestionades a l'empara de plans de vivenda ja vençuts, i reconegudes i tramitades en l'exercici 2014.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7518

Data del DOGV
:   05-05-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/3895


Data del document
:   21-04-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * ajuda pública

RESOLUCIÓ de 21 d'abril de 2015, del director general d'Obres Públiques, Projectes Urbans i Habitatge, per mitjà de la qual es publica la relació de beneficiaris de les ajudes gestionades a l'empara de plans de vivenda ja vençuts, i reconegudes i tramitades en l'exercici 2014. [2015/3895]  
La Generalitat ha gestionat, en el marc dels últims plans de vivenda estatals i autonòmics, ja vençuts, subvencions i ajudes per a garantir l'accés a la vivenda en les distintes modalitats que s'hi preveuen.  
  
Així mateix, la Llei 19/2013, de 9 de desembre, de Transparència, Accés a la Informació Pública i Bon Govern, en consonància amb la normativa estatal de subvencions, establix en l'article 8, Informació econòmica, pressupostària i estadística, apartat 1.c, que les administracions de les comunitats autònomes hauran de fer pública la informació relativa als actes de gestió administrativa amb repercussió econòmica o pressupostària relatius a subvencions i ajudes públiques concedides, amb indicació de l'import, l'objectiu o la finalitat i els beneficiaris.  
  
Per tot això, havent-se finalitzat la gestió i la tramitació de determinades ajudes de les referides prèviament i en compliment de la legislació esmentada, resolc:  
  
Únic  
Publicar la relació de beneficiaris de les subvencions, gestionades a l'empara de plans de vivenda vençuts, reconegudes i tramitades amb càrrec a l'aplicació pressupostària 85.72.49.251.13.87337, de la línia T0304000, Pla d'Habitatge, del pressupost de la Generalitat de 2014, que s'inclouen en l'annex I a esta resolució amb els imports que s'hi assenyalen; tot això sense perjuí de la publicació que, en compliment de la normativa citada, es done igualment a les ajudes que siguen objecte de reconeixement i tramitació en l'exercici actual.  
  
  
DISPOSICIÓ FINAL   
  
Única. Recursos  
Contra esta resolució, que posa fi a la via administrativa, es pot interposar potestativament un recurs de reposició davant de la consellera d'Infraestructures, Territori i Medi Ambient, en el termini d'un mes a comptar des de l'endemà de la seua publicació, de conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, o bé, directament, un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació, de conformitat amb el que establixen els articles 10, 14 i 46 de la Llei reguladora de la jurisdicció contenciosa administrativa.  
  
  
València, 21 d'abril de 2015.- El director general d'Obres Públiques, Projectes Urbans i Habitatge, p. d. (O 12/2013, de la consellera d'Infraestructures, Territori i Vivenda, Isabel Bonig Trigueros): Vicente Dómine Redondo.